
Uznesenie Okresný súd Prešov v právnej veci žalobcu: A. B., nar. X.XX.XXXX, bytom C. XX, XXX XX D., zastúpeného JUDr. Igorom Šafrankom, advokátom, Sov. Hrdinov 163/66, 089 01 Svidník, proti žalovanému: C. E. F., G.; H. I.: C., G., A. I. X, XXX XX F., J.: XX XXX XXX, o primerané finančné zadosťučinenie vo výške 300,- Eur, takto rozhodol: Konanie zastavuje. Náhradu trov konania stranám nepriznáva. odôvodnenie: 1. Žalobou doručenou súdu 11.2.2026 sa žalobca domáhal, aby súd vydal rozsudok, ktorým by rozhodol o povinnosti žalovaného zaplatiť mu sumu 300,- Eur ako primerané finančné zadosťučinenie za to, že v súdnom konaní vedenom na Okresnom súde Prešov pod sp. zn. 15Csp/158/2024 o určenie neprijateľnosti troch zmluvných podmienok bol ako žalobca v postavení spotrebiteľa úspešný. 2. Žalovaný so žalobou nesúhlasil. 3. Písomným podaním zo dňa 8.5.2026 žalobca zobral žalobu, z dôvodu mimosúdneho urovnania, v celom rozsahu späť a navrhol konanie zastaviť s tým, že náhradu trov konania si podľa mimosúdnej dohody strany neuplatňujú. 4. Písomným podaním doručeným súdu elektronicky dňa 18.5.2026 žalovaný na výzvu súdu na vyjadrenie k späťvzatiu žaloby a náhrade trov konania oznámil, že si neuplatňuje náhradu trov konania. 5. Podľa § 156 zákona č. 160/2015 Z.z. Civilného sporového poriadku (ďalej len „CSP“) konanie sa začína doručením žaloby alebo doručením návrhu na nariadenie neodkladného opatrenia alebo zabezpečovacieho opatrenia súdu. 6. Podľa § 144 CSP žalobca môže vziať žalobu späť. 7. Podľa § 145 ods. 1 CSP ak je žaloba vzatá späť celkom, súd konanie zastaví. 8. Podľa § 146 ods. 1 CSP súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 9. V danom prípade žalobca zobral žalobu v celom rozsahu späť, a keďže tak urobil skôr než sa začalo predbežné prejednanie sporu alebo pojednávanie, teda v čase, keď sa na prípadný nesúhlas žalovaného
so späťvzatím žaloby v zmysle ust. § 146 ods. 1 CSP neprihliada, pričom žalovaný navyše so späťvzatím žaloby nevyjadril nesúhlas, súd konanie postupom podľa § 145 ods. 1 CSP zastavil. 10. O náhrade trov konania súd rozhodoval v zmysle ust. § 262 ods. 1 CSP, podľa ktorého o nároku na náhradu trov konania rozhodne aj bez návrhu súd v rozhodnutí, ktorým sa konanie končí. Podľa § 255 ods. 1 CSP súd prizná strane náhradu trov konania podľa pomeru jej úspechu vo veci. Podľa § 256 ods. 1 CSP ak strana procesne zavinila zastavenie konania, súd prizná náhradu trov konania protistrane. Podľa § 262 ods. 2 CSP o výške náhrady trov konania rozhodne súd prvej inštancie po právoplatnosti rozhodnutia, ktorým sa konanie končí, samostatným uznesením, ktoré vydá súdny úradník. 11. Podľa § 251 CSP trovy konania sú všetky preukázané, odôvodnené a účelne vynaložené výdavky, ktoré vzniknú v konaní v súvislosti s uplatňovaním alebo bránením práva. Podľa § 257 CSP výnimočne súd neprizná náhradu trov konania, ak existujú dôvody hodné osobitného zreteľa. 12. Z podania žalobcu, ku ktoré mal žalovaný možnosť sa vyjadriť vyplýva, že späťvzatie žaloby bolo odôvodnené mimosúdnym urovnaním, pričom žalobca uviedol, že náhradu trov konania si podľa mimosúdnej dohody strany neuplatňujú, a aj žalovaný uviedol, že si náhradu trov konania neuplatňuje. Konanie bolo zastavené pre späťvzatie žaloby bez meritórneho rozhodnutia a s tým spojeného posúdenia dôvodnosti procesného postupu a úspechu vo veci, a súd by mal v zmysle ust. § 262 ods. 1 CSP aj bez návrhu (s prihliadnutím na obsah súdneho spisu) v rozhodnutí, ktorým sa konanie končí, priznať podľa § 256 ods. 1 CSP procesne úspešnej strane náhradu trov konania, o ktorej výške by následne v zmysle § 262 ods. 2 CSP rozhodol po právoplatnosti tohto rozhodnutia samostatným uznesením (ktoré by vydal súdny úradník). Keďže si však strany konania náhradu trov konania neuplatňujú, súd z tohto dôvodu hodného osobitného zreteľa ich úspešnosť v konaní ďalej osobitne neposudzoval a náhradu trov konania stranám nepriznal. Poučenie: Proti tomuto uzneseniu možno podať odvolanie v lehote 15 dní odo dňa jeho doručenia. Odvolanie sa podáva na súde, proti ktorého rozhodnutiu smeruje. V odvolaní treba popri všeobecných náležitostiach podania podľa §127 CSP (ktorému súdu je určené, kto ho robí, ktorej veci sa týka, čo sa ním sleduje a podpisu) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

